Omusumba w'abalokole owa Victory Church Ndeeba Omusumba Joseph Sserwadda, mmemba ku kakiiko akataba enzikiriza ez'enjawulo mu Yuganda aka Inter-Religious Council of Uganda avuddeyo nawakanya eky'okwongezaayo okulonda emyaka 3 era nategeeza nti tekiba kyabwenkanya okwongerayo okulonda kuba abesimbyeewo bataddemu ssente zaabwe nnyingi okunoonya akalulu.
Ono era yesamudde okubaako kyamanyi ku kiwandiiko ekyasomeddwa Ssaabasumba Cyprian Kizito Lwanga mweyawabulidde Gavumenti eyongezeeyo okulonda emyaka 3.